b'\n_START_ARTICLE_\nInternationale Rehabiliterings- og Forskningscenter for Torturofre\n_START_PARAGRAPH_\nInternationale Rehabiliterings- og Forskningscenter for Torturofre (International Rehabilitation Council for Torture Victims , IRCT), er en uafh\xc3\xa6ngig, international hj\xc3\xa6lpeorganisation, som arbejder med og st\xc3\xb8tter b\xc3\xb8rn, kvinder og m\xc3\xa6nd som har v\xc3\xa6ret udsat for tortur samt arbejder med forebyggelse mod tortur over hele verden._NEWLINE_Arbejdet i IRCT foreg\xc3\xa5r i samarbejde med regeringer, meneskerettigheds- og medicinske og andre relevante organisationer._NEWLINE_IRCT blev grundlagt i K\xc3\xb8benhavn i 1982 af den danske l\xc3\xa6ge og menneskerettighedsfork\xc3\xa6mper Inge Genefke efter forudg\xc3\xa5ende og grundl\xc3\xa6ggende arbejde fra Amnesty International (AI) i 1973 og den f\xc3\xb8rste AI-gruppe som blev grundlagt i Danmark i 1974 af fire l\xc3\xa6ger, som arbejdede p\xc3\xa5 frivillig basis. Denne gruppe var del af et netv\xc3\xa6rk, som omfattede 4.000 l\xc3\xa6ger fra 34 lande._NEWLINE_Organisationen er en paraplyorganisation for 130 rehabiliterings-centre med hovedkontor i K\xc3\xb8benhavn.'